KOMISIJOS REGLAMENTAS (EB) Nr. 32/2009
2009 m. sausio 16 d.
dėl importo licencijų išdavimo pagal paraiškas, pateiktas per septynias pirmąsias 2009 m. sausio mėnesio dienas pagal Reglamentu (EB) Nr. 1498/2007 leidžiamą naudoti AKR/UŠT arba EB/UŠT kilmės cukraus bei cukraus ir kakavos mišinių tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių ir teritorijų asociacijos su Europos bendrija (1), ypač į jo III priedo 6 straipsnio 4 dalies penktą pastraipą,
kadangi:
(1)
2007 m. gruodžio 18 d. Komisijos reglamentu, nustatančiu išsamias AKR/UŠT arba EB/UŠT kilmės cukraus bei cukraus ir kakavos mišinių importo licencijų išdavimo taisykles (2), leista naudoti cukraus sektoriaus produktų importo tarifinę kvotą. Šio reglamento 1 straipsnyje nustatyta, kad 2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (3) taikomas UŠT kilmės produktų, kurių KN kodai 1806 10 30 ir 1806 10 90, importui, tuos produktus sumuojant su AKR ir (arba) EB kilmės cukrumi.
(2)
Reglamento (EB) Nr. 1301/2006 7 straipsnio 2 dalyje numatyta, kad jeigu paraiškose gauti licenciją nurodyti kiekiai viršija kiekius, kuriuos galima importuoti atitinkamu importo tarifinės kvotos laikotarpiu arba kvotos dalies laikotarpiu, Komisija nustato paskirstymo koeficientą, kurį valstybės narės taiko kiekvienoje paraiškoje gauti licenciją nurodytiems kiekiams.
(3)
2009 m. sausio 1 d.-kovo 31 d. kvotos laikotarpio dalies importo licencijų paraiškose, pateiktose per septynias pirmąsias 2009 m. sausio mėn. dienas, nurodytas kiekis yra didesnis už tai daliai skirtą kiekį. Todėl reikėtų nustatyti, kokiu mastu galima išduoti importo licencijas, prašomiems kiekiams nustatant paskirstymo koeficientą, ir sustabdyti naujų licencijų paraiškų priėmimą 2009 m.,
PRIĖMĖ ŠĮ REGLAMENTĄ:
1 straipsnis
Importo pagal kvotą, kurios eilės numeris 09.4652, licencijų paraiškoms, pateiktoms 2009 m. sausio 1 d.-kovo 31 d. kvotos laikotarpio daliai remiantis Reglamentu (EB) Nr. 1498/2007, taikomas 68,292682 % paskirstymo koeficientas.
Naujų paraiškų 2009 m. priėmimas sustabdomas.
2 straipsnis
Šis reglamentas įsigalioja 2009 m. sausio 17 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. sausio 16 d.